CELEX: 32001D0523
Language: mt
Date: 2001-06-27 00:00:00
Title: Id-Deċiżjoni tal-Kummissjoni tas-27 ta' Ġunju 2001 li tistabilixxi l-kriterji ekoloġiċi għall-għotja ta' l-eko-tikketta Komunitarja lill-prodotti ta' tindif ġenerali u l-prodotti ta' tindif għal faċilitajiet sanitarji (innotifikati taħt dokument numru K(2001) 1670)Test b'relevanza għaż-ŻEE.

Avviż Legali Importanti

|

32001D0523

Id-Deċiżjoni tal-Kummissjoni tas-27 ta' Ġunju 2001 li tistabilixxi l-kriterji ekoloġiċi għall-għotja ta' l-eko-tikketta Komunitarja lill-prodotti ta' tindif ġenerali u l-prodotti ta' tindif għal faċilitajiet sanitarji (innotifikati taħt dokument numru K(2001) 1670)Test b'relevanza għaż-ŻEE.  

Official Journal L 189 , 11/07/2001 P. 0025 - 0037 CS.ES Chapter 15 Volume 06 P. 129  - 141 ET.ES Chapter 15 Volume 06 P. 129  - 141 HU.ES Chapter 15 Volume 06 P. 129  - 141 LT.ES Chapter 15 Volume 06 P. 129  - 141 LV.ES Chapter 15 Volume 06 P. 129  - 141 MT.ES Chapter 15 Volume 06 P. 129  - 141 PL.ES Chapter 15 Volume 06 P. 129  - 141 SK.ES Chapter 15 Volume 06 P. 129  - 141 SL.ES Chapter 15 Volume 06 P. 129  - 141

		Id-Deċiżjoni tal-Kummissjonitas-27 ta' Ġunju 2001li tistabilixxi l-kriterji ekoloġiċi għall-għotja ta' l-eko-tikketta Komunitarja lill-prodotti ta' tindif ġenerali u l-prodotti ta' tindif għal faċilitajiet sanitarji(innotifikati taħt dokument numru K(2001) 1670)(Test b'relevanza għaż-ŻEE)(2001/523/KE)IL-KUMMISSJONI TAL-KOMUNITÀJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta' Lulju 2000 dwar skema riveduta tal-premju ta' l-eko-tikketta Komunitarja [1], u b'mod partikolari l-Artikoli 3, 4 u 6 tiegħu,Billi:(1) L-Artikolu 3 tar-Regolament (KE) Nru 1980/2000 jipprovdi li l-eko-tikketta tista' tingħata lil prodott li għandu l-karatteristiċi li jippermettulu li jikkontribwixxi b'mod sinifikanti għal titjib in konnessjoni ma' aspetti ambjentali importanti.(2) L-Artikolu 4 tar-Regolament (KE) Nru 1980/2000 jipprovdi li kriterji speċifiċi ta' l-eko-tikketta għandhom ikunu stabbiliti skond gruppi ta' prodotti.(3) L-miżuri ddikjarati f'din id-Deċiżjoni kienu żviluppati u addottati taħt il-proċeduri biex ikunu stabbiliti l-kriterji ta' l-eko-tikketta kif preskritt fl-Arikolu 6 tar-Regolament (KE) Nru 1980/2000.(4) L-miżuri ddikjarati f'din id-Deċiżjoni huma skond l-opinjoni tal-kumitat imwaqqaf taħt l-Artikolu 17 tar-Regolament (KE) Nru 1980/2000,ADOTTAT DIN ID-DEĊIŻJONI:Artikolu 1Il-grupp ta' prodott "prodotti ta' tindif ġenerali u prodotti ta' tindif għal faċilitajiet sanitarji" (minn hawn 'il quddiem issir referenza għalih bħala "il-grupp ta' prodotti") għandu jkun suddiviż f'żewġ sub-gruppi, li huma ddefiniti kif ġej:Prodotti tat-tindif ġenerali: prodotti ta' deterġenti maħsuba għal tindif ta' rutina ta' artijiet, ħitan, soqfa u wċuh oħra fissi, u li jinħallu fl-ilma jew jiżdied ilma magħhom qabel jintużaw,Prodotti ta' tindif għal faċilitajiet sanitarji: prodotti ta' deterġenti maħsuba għat-tneħħija ta' rutina (inkluż bl-għorik) ta' ħmieġ u/jew depożiti ġo faċilitajiet sanitarji, bħal kmamar tal-ħasil, kmamar tal-banju, doċoċ, toilets u kċejjen. Prodotti li huma wżati b'mod awtomatiku meta toilet ikun ifflaxxjat, per eżempju "prodotti li jiddożaw b'mod awtomatiku" bħal blokki tat-toilet, jew prodotti għal użu f'tank ta' l-ilma, mhumiex inklużi. Prodotti li m'għandhomx effetti ta' tindif ħlief karbonat tal-kalċju għat-tneħħija (ta' qoxra) mhumiex inklużi. Diżinfettanti mhumiex inklużi.Prodotti għal użi iktar speċifiċi ta' tindif, bħal fran jew prodotti ta' tindif għal twieqi, prodotti għat-tqaxxir ta' l-art, prodotti tal-lostru, prodotti ta' tindif għal katusi, eċċ. mhumiex inklużi.Il-grupp ta' prodotti jinkludi mhux biss prodotti li jistgħu jintużaw minn konsumaturi privati imma wkoll dawk il-prodotti li jistgħu jintużaw b'mod professjoniali.Artikolu 2Il-prestazzjoni ambjentali u kemm il-grupp ta' prodotti huma adattati għall-użu għandha tkun stmata b'referenza għal kriterji ddikjarati fl-Anness u l-appendiċi tiegħu.Artikolu 3Id-definizzjoni tal-grupp ta' prodotti u l-kriterji għall-grupp ta' prodotti għandhom ikunu validi għal tliet snin mid-data li fiha din id-Deċiżjoni tidħol fis-seħħ. Jekk kriterji ekoloġiċi riveduti ma jkunux ġew addottati qabel tmiem dan il-perjodu, il-validita tagħhom għandha tkun estiża għal sena oħra.Artikolu 4Għal finijiet amministrattivi n-numru tal-kodiċi mogħti lill-grupp ta' prodotti għandu jkun "020".Artikolu 5Din id-Deċiżjoni hija indirizzata lill-Istati Membri.Magħmul fi Brussel, fis-27 ta' Ġunju 2001.Għall-KummissjoniMargot WallströmMembru tal-Kummissjoni[1] ĠU L 237, tal-21.9.2000, p. 1.--------------------------------------------------ANNESSQAFASBiex jikkwalifika għall-eko-tikketta, prodott ta' tindif ġenerali jew prodott ta' tindif għal faċilitajiet sanitarji (minn hawn 'il quddiem issir referenza għalih bħala "il-prodott") għandu jidħol fil-grupp ta' prodotti kif iddefinit fl-Artikolu 1, u għandu jikkonforma mal-kriterji ta' dan l-Anness, b'testijiet li jsiru ma' l-applikazzjoni kif jidher fil-kriterji u fl-Appendiċi tekniku. Fejn xieraq, metodi oħra ta' testijiet jistgħu jintużaw jekk l-ekwivalenza tagħhom tkun aċċettata mill-Korp jew Korpi Kompetenti li jeżaminaw l-applikazzjoni (minn hawn 'il quddiem ssir referenza għalih bħala il-"Korp Kompetenti"). Korpi Kompetenti għandhom jirrikonoxxu testijiet u verifiki magħmula minn korpi li huma akkreditati taħt l-i standards tas-serje EN 45 000 jew standards internazzjonali ekwivalenti. Fejn ebda testijiet ma jissemmew, jew jissemmew bħala li huma utli għal verifika jew immonitorjar, Korpi Kompetenti għandhom joqogħdu kif xieraq fuq dikjarazzjonijiet u dokumentazzjoni pprovduti mill-applikant u/jew fuq verifiki indipendenti. Fejn jintwera li dokumentazzjoni speċifika u/jew dikjarazzjonijiet huma rikjesti, dawn għandhom ikunu pprovduti mill-applikant (u/jew mill-manifatturi) kif xieraq. Fejn ikun hemm referenza għal ingredjenti, din tinkludi sustanzi u preparazzjonijiet.Il-Korpi Kompetenti huma rakkomandati li jqisu l-implimentazzjoni ta' skemi rikonoxxuti ta' mmaniġġar ambjentali, bħal EMAS jew ISO 14001, meta jeżaminaw il-konformità ta' l-applikazzjonijiet u immonitorjar mal-kriterji f'dan l-Anness. (Nota: mhux rikjest li skemi ta' mmaniġġar bħal dawn ikunu implimentati.)Dawn il-kriterji jimmiraw għall-promozzjoni ta':- t-tnaqqis ta' l-impatt ambjentali billi tkun limitata l-kwantità ta' ingredjenti ta' ħsara, billi titnaqqas il-kwantità ta' deterġenti wżati u jitnaqqas skart ta' ippakkjar,- t-tnaqqis jew prevenzjoni ta' riskji għall-ambjent u s-saħħa umana marbutin ma' l-użu ta' sustanzi riskjużi,- l-informazzjoni li tagħmilha possibbli għall-konsumatur li juża l-prodott b'mod li jkun effiċjenti u li jnaqqas l-impatt ambjentali.Il-kriterji huma mqiegħda f'livelli li jippromwovu l-ittikkjettar tal-prodotti ta' tindif ġenerali u prodotti ta' tindif sanitarji li għandhom impatt ambjentali baxx.UNITÀ FUNZJONALIGħal prodotti ta' tindif ġenerali l-unità funzjonali (użata fil-kriterji iktar 'l isfel) hija d-dożaġġ fi grammi tal-prodott irrakkomandat mill-manifattur għal litru 1 ta' ragħwa (ilma tal-ħasil).Għal prodotti ta' tindif għal faċilitajiet sanitarji, ebda unità funzjonali m'hi ddefinita (il-kriterji relevanti iktar 'l isfel huma kkalkolati in konnessjoni ma' 100 g tal-prodott).KRITERJI EKOLOĠIĊI1. Eko-tossiċita u bijodigrabilitàIl-critical dilution volume toxicity (CDVtox) hija kkalkulata għal kull ingredjent (i) billi tintuża l-ekwazzjoni li ġejja:fejn piż (i)+++++ TIFF +++++huwa l-piż ta' l-ingredjent għal kull unità funzjonali (għal prodotti ta' tindif ġenerali) jew kull 100 g ta' prodott (prodotti ta' tindif għal faċilitajiet sanitarji), LF huwa l-fattur ta' tagħbija u LTE hija l-konċentrazzjoni ta' l-effett tat-tossiċita fit-tul ta' l-ingredjent. Il-valuri tal-parametri tal-LF u LTE għandhom ikunu kif mogħtija fil-lista tad-database ta' l-ingredjent tad-deterġent (lista DID) f'punt A ta' l-Appendiċi. Jekk l-ingredjent in kwestjoni mhux inkluż fil-lista DID, l-applikant għandu jistma' l-valuri billi jsegwi t-trattament deskritt f'punt B ta' l-Appendiċi. Is-CDVtox ikun totalizzat għal kull ingredjent, hekk jintagħmel is-CDVtox għall-prodott.Għal prodotti ta' tindif ġenerali, is-CDVtox għal kull prodott m'għandux ikun ta' iktar minn 400 unità l/funzjonali.Għal prodotti ta' tindif għal faċilitajiet sanitarji, is-CDVtox għall-prodott m'għandux ikun ta' iktar minn 4000 l/100 g ta' prodott.Il-formulazzjoni eżatta tal-prodott għandha tingħata lill-Korp Kompetenti, flimkien mad-dettalji tal-kalkulazzjonijiet tas-CDVtox li juru konformità ma' dan il-kriterju.2. Fosfru u phosphonatesIl-kwantitia totali ta' fosfru elementali fil-prodott għandu jkun ikkalkolat għal kull unità funzjonali (għal prodotti ta' tindif ġenerali) jew għal kull 100 g ta' prodott (prodotti ta' tindif għal faċilitajiet sanitarji) filwaqt li jitqiesu l-ingredjenti kollha li fihom fosfru.Għal prodotti ta' tindif ġenerali, il-kontenut totali ta' fosfru (P) m'għandux ikun ta' iktar minn 0,2 unità g/funzjonali.Għal prodotti ta' tindif għal faċilitajiet sanitarji, il-kontenut totali ta' fosfru (P) m'għandux ikun ta' iktar minn 2 g/100 g ta' prodottPhosphonates (ikkalkulati bħala P) m'għandhomx ikunu ta' iktar minn 0,02 unità g/funzjonali fi prodotti ta' tindif ġenerali u m'għandhomx ikunu ta' iktar minn 0,2 g/100 g ta' prodott fi prodotti ta' tindif għal faċilitajiet sanitarji.Il-formulazzjoni eżatta tal-prodott għandha tintgħata lill-Korp Kompetenti, flimkien mad-dettalji tal-kalkulazzjonijiet li juru konformità ma' dan il-kriterju.3. Bijodegradabilità anerobika ta' surfactantsKull surfactant użat fil-prodott għandu jkun bijodegradabbli taħt kondizzjonijiet anerobiċi.Il-formulazzjoni eżatta tal-prodott għandha tingħata. Il-lista DID (ara punt A ta' l-appendiċi) turi jekk surfactant speċifiku hux bijodegradabbli b'mod anerobiku jew le (i.e. dawk li għandhom annotazzjoni ta' Y fil-kolonna dwar bijodegradabilita anerobika ma tintużax). Għal surfactants li mhumiex inklużi fil-lista DID, l-informazzjoni relevanti minn letteratura jew sorsi oħra, jew riżultati minn testijiet xierqa, li juru li huma bijodegradabbli b'mod anerobiku għandha tingħata. It-test ta' referenza għal degradabilita anerobika għandu jkun l-ISO 11734, ECETOC Nru 28 (Ġunju 1988) jew metodu ta' test ekwivalenti, bir-rekwiżit ta' degradabilita minima ta' 60 % taħt kondizzjonijiet anerobiċi.4. Sustanzi jew preparazzjonijiet perikolużi, riskjużi u tossiċi(a) L-ingredjenti li ġejjin m'għandhomx ikunu inklużi fil-prodott, la bħala parti fil-formulazzjoni lanqas bħala parti ta' kull preparazzjoni inkluża fil-formulazzjoni:- alkylphenolethoxylates (APEOs)- nitromisk u misk poliċikliku, inklużi per eżempju:xylene tal-misk: 5-tert-butyl-2,4,6-trinitro-m-xyleneambrette tal-misk: 4-tert-butyl-3-methoxy-2,6-dinitrotoluenemoskene: 1,1,3,3,5-pentamethyl-4,6-dinitroindantibetine misk: 1-tert-butyl-3,4,5-trimethyl-2,6-dinitrobenzenemusk ketone: 4'-tert-butyl-2',6'-dimethyl-3',5'-dinitroacetaphenoneHHCB: 1,3,4,6,7,8-Hexaidro-4,6,6,7,8,8-hexamethylcyclopenta(g)-2-benzopyranAHTN: 6-Aċitil-1,1,2,4,4,7-hexametiltetralin- EDTA (ethylene-diamine-tetra-acetate)- NTA (nitrilo-tri-acetate)- komponenti ta' ammonju kwaternarju- glutaraldehyde.Il-formulazzjoni eżatta tal-prodott għandha tingħata lill-Korp Kompetenti, flimkien ma' dikjarazzjoni li ebda mis-sustanzi ta' hawn iktar 'il fuq ma kienu inklużi fil-prodott, la bħala ingredjent individwali lanqas bħala parti ta' xi preparazzjoni inkluża fil-formulazzjoni.(b) Ebda ingredjent m'għandu jkun inkluż fil-prodott li huwa kklassifikat bħala:R31 (kuntatt ma' aċidu jillibera gass tossiku),R40 (evidenza limitata ta' effett karċinoġeniku),R45 (jista' jikkawża kanċer),R46 (jista' jikkawża ħsara ġenetika li tintiret),R49 (tista' tikkawża kanċer man-nifs),R68 (riskji possibbli ta' effetti irriversibbli),R50 + 53 (tossiku ħafna għal organiżmi akwatiċi u jista' jikkawża effetti avversi fit-tul fl-ambjent akwatiku),R 51 + 53 (tossiku għal orgamiżmi akwatiċi u jista' jikkawża effetti avversi fit-tul fl-ambjent akwatiku),R59 (perikuluż għas-saff ta' l-ożonu),R60 (jista' jaffetwa ħażin lill-fertilità),R61 (jista' jikkawża ħsara lill-wild mhux imwieled),R62 (riskju possibbli li jaffettwa ħażin lill-fertilità),R63 (risku possibbli ta' ħsara lill-wild mhux imwieled),R64 (jista' jikkawża ħsara lit-trabi li jerdgħu).jew kull għaqda/taħlita tagħhom, skond id-Direttiva tal-Kunsill 67/548 tas-27 ta' Ġunju 1967 dwar l-approssimazzjoni ta' liġijiet, regoli u dispożizzjonijiet amministrattivi konnessi mal-klassifika, ippakkjar u tikkettjar ta' sustanżi perikulużi [1], u l-emendi sussegwenti tagħha, jew skond id-Direttiva 1999/45/KE tal-Parlament Ewropew u tal-Kunsill tal-31 ta' Mejju 1999 dwar l-approssimazzjoni tal-liġijiet, regoli u dispożizzjonijiet amministrattivi ta' l-Istati membri konnessi mal-klassifika, ippakkjar u tikkettjar ta' peparazzjonijiet perikulużi [2], u l-emendi sussegwenti tagħhom.Kull wieħed mill-ingredjenti ta' kull preparazzjoni wżat fil-formulazzjoni (formula) li jkun iktar (jeċċedi) minn 0,1 % bil-piż tal-preparazzjoni għandu wkoll jissodisfa r-rekwiżit ta' hawn iktar 'il fuq.Bijoċidi li jintużaw għall-preservazzjoni tal-prodott (kif permessi taħt il-kriterju dwar bijoċidi iktar 'l isfel), u li huma kklassifikati bħala R50 + 53 jew R51 + 53 huma b'danakollu permessi, imma biss jekk mhumiex potenzjalment bijo-akkumulattivi. F'dan il-kuntest, bijoċida huwa kkunsidrat li hu potenzjalment bijo-akkumulattiv jekk il-log Pow (log octanol/water partition coefficient) > = 3,0 (ħlief jekk il-BCF iddeterminat b'mod sperimentali < = 100).Il-formulazzjoni eżatta tal-prodott għandha tingħata lill-Korp Kompetenti, flimkien ma' kopji tal-folji bid-data tas-sigurtà tal-materjal ta' kull wieħed mill-ingredjenti li għandhom juru l-klassifika jew in-nuqqas tagħha ta' kull wieħed mill-ingredjenti, u dikjarazzjoni li ebda waħda mis-sustanzi ta' iktar 'il fuq ma kienet inkluża fil-prodott.B'mod simili l-fornituri ta' kull preparazzjoni wżata fil-formulazzjoni għandhom jagħmlu dekjarazzjoni li l-preparazzjoni tagħhom tikkonforma mar-rekwiżiti ta' iktar 'il fuq.5. Komposti organiċi volatiliIl-prodott m'għandux ikun fih iktar minn 10 % (skond il-piż) ta' komposti organiċi volatili li jiftħu jagħlu f'punt ta' inqas minn 150 °C.Il-formulazzjoni eżatta tal-prodott għandha tingħata, flimkien ma' kopji tal-folji ta' data ta' materjal ta' sigurtà ta' kull wieħed mill-ingredjenti organiċi u dikjarazzjoni ta' konformità ma' dan il-kriterju.6. Kuluri u kulurantiKull kulur jew kulurant użat fil-prodott għandu jkun permess bid-Direttiva tal-Kunsill 76/768 tas-27 ta' Ġunju 1976 dwar l-approssimazzjoni tal-liġijiet ta' l-Istati Membri konnessi ma' prodotti kosmetiċi [3] u l-emendi sussegwenti tagħha.Dikjarazzjoni ta' konformità ma' dan il-kriterju għandha tingħata lill-Korp Kompetenti, flimkien ma' lista sħiħa tal-kuluri kollha jew kuluranti wżati għandha tingħata.7. Fwejjaħ(a) Il-prodott m'għandux ikun fih fwejjaħ li fihom nitro-misk jew misk poliċikliku, kif speċifikat fil-kriterju iktar 'il fuq.(b) Jekk il-prodott fih waħda jew iktar mill-fwejjaħ li ġejjin, dan għandu jkun muri b'mod ċar fuq il-pakkett, billi jissema' l-isem jew l-ismijiet tal-fwejjaħ ikkonċernati:Isem komuni | CAS-Nru | Isem komuni | CAS-Nru |Amyl cinnamal | 122-40-7 | Alkoħol ta' Amylcinnamyl | 101-85-9 |Alkoħol ta' Benzyl | 100-51-6 | Benzyl salicylate | 118-58-1 |Alkoħol ta' Cinnamyl | 104-54-1 | Cinnamal | 104-55-2 |Citral | 5392-40-5 | Coumarin | 91-64-5 |Eugenol | 97-53-0 | Geraniol | 106-24-1 |Hydroxycitronellal | 107-75-5 | Hydroxymethylpenthylcyclo-hexenecarboxaldehyde | 31906-04-4 |Isoeugenol | 97-54-1 | | |(ċ) Kull ingredjent miżjud mal-prodott bħala fwieħa għandu jkun immanufatturat u/jew innegozjat billi jkun segwit il-kodiċi ta' prattika ta' l-Assoċjazzjoni Internazzjonali tal-Fwieħa.Dikjarazzjoni ta' konformità ma' kull parti ta' dan il-kriterju għandha tingħata lill-Korp Kompetenti.8. Sustanzi ta' sensittivitàIl-prodott m'għandux ikun ikklassifikat bħala R42 (jista' jikkawża sensittività man-nifs) u/jew R43 (jista' jikkawża sensittività b'kuntatt mal-ġilda) skond id-Direttiva 1999/45/KE.L-informazzjoni eżatta tal-prodott għandha tingħata lill-Korp Kompetenti, flimkien ma' kopji tal-folji tad-data tas-sigurtà tal-materjal ta' kull wieħed mill-ingredjenti li għandhom juru il-klassifika relevanti jew nuqqas tagħha ta' kull wieħed mill-ingredjenti, u wkoll dikjarazzjoni ta' konformità ma dan il-kriterju.9. Bijoċidi(a) Il-prodott jista' biss jinkludi bijoċidi biex il-prodott ikun ippreservat, u fid-dożaġġ xieraq għal dan il-għan biss. Dan ma jirreferix għal surfactants li jista' wkoll ikollhom propertajiet bijoċidali.L-informazzjoni eżatta tal-prodott għandha tingħata, flimkien ma' kopji tal-folji ta' data ta' sigurtà tal-materjal ta' kull preservattiv miżjud, kif ukoll informazzjoni dwar id-dożaġġ meħtieġ biex il-prodott ikun ippreservat. Dikjarazzjoni ta' konformità ma' dan il-kriterju għandha wkoll tingħata.(b) Huwa pprojbit li fuq il-pakkett, jew b'xi komunikazzjoni oħra, jingħad jew jiġi suġġerit li l-prodott għandu azzjoni kontra l-mikrobi.Il-kitba u l-arranġamenti wżati fuq kull tip ta' ppakkettar u/jew eżempju ta' kull tip differenti ta' ppakkjar għandu jingħata lill-Korp Kompetenti, flimkien ma' dikjarazzjoni ta' konformità ma' dan il-kriterju.10. Rekkwiżiti għal ippakkjar(a) Għal prodotti ta' tindif ġenerali, il-kontentut ta' ilma għandu jkun ta' < = 90 % (w/w) (biex ikun minimizzat il-materjal ta' ppakkjar).(b) Sprays li fihom propellenti ma jistgħux jintużaw.(ċ) Oġġetti tal-plastik għandhom ikunu mmarkati skond id-Direttiva 94/62/KE tal-Parlament Ewropew u tal-Kunsill tal-20 ta' Diċembru 1994 dwar ippakkjar u skart ta' l-ippakkjar [4], jew DIN 6120 Partijiet 1 u 2 in konnessjoni ma' DIN 7728 parti 1.(d) Jekk l-ippakkjar primarju isir minn materjal irriċiklat, kull indikazzjoni ta' dan fuq l-ippakkjar għandha tkun b'konformità ma' l-istandard ISO 14021 "Tikketti u dikjarazzjonijiet ambjentali - Dikjarazzjoni volontarja (tip II)".(e) Il-partijiet primarji ta' l-ippakkjar għandhom ikunu faċilment separabbli f'partijiet mono-materjali.L-informazzjoni eżatta tal-prodott għandha tingħata lill-Korp Kompetenti, flimkien ma' kampjun ta' l-ippakkjar tal-prodott, inkluża t-tikketta. Dikjarazzjoni ta' konformità ma' kull parti ta' dan il-kriterju għandha wkoll tingħata.KONDIZZJONI GĦAL UŻU11. Kondizzjoni għal użuIl-prodott għandu jkun f'kondizzjoni sabiex jintuża, li jissodisfa l-bżonnijiet tal-konsumaturi.Id-data relevanti kollha għandha tingħata lill-Korp Kompetenti. Din għandha għall-inqas tinkludi r-riżultati ta' test ta' effiċjenza li jikkompara l-prodott (fid-dożaġġ rakkomandat) ma' ilma u ma' għall-inqas ma' prodott ieħor (komunement disponibbli fl-inħawi fejn il-prodott bl-eko-tikketta se jkun għall-bejgħ, u fid-dożaġġ rakkomandat tiegħu). L-għażla ta' prodott(i) ta' referenza u l-protokoll tat-test użat għal dawn il-paraguni għandhom ikunu ġġustifikati. L-effiċjenza komparattiva għandha tkun stmata għal wiċċ wieħed, jew iktar, tipiċi li għalihom il-prodott hu immirat. Il-parametri tat-test u l-kondizzjoni ta' ħmieġ użati għandhom jirriflettu kondizzjonijiet realistiċi, bħal l-użu ta' ħmieġ ta' xaħam qadim meta jkunu ttestjati prodotti ta' tindif tal-kċina u l-inklużjoni tal-kapaċita li jinfirex il-parametru tas-sapun tal-lime meta jkunu ttestjati prodotti ta' tindif tal-kamra tal-banju. Għal prodotti ta' tindif aċidużi għat-toilets, l-applikant jista' juża, per eżempju, it-test IKW għal prodotti ta' tindif aċidużi għat-toilets ippubblikati fil-Ġurnal tas-SÖFW 126 (11/2000). Għal prodotti ta' tindif ġenerali l-applikant jista' juża, per eżempju, il-metodu ta' test intitolat "Ħasil ta' artijiet bil-madum u tneħħija ta' grass minn uċuh tal-kċina" stabbilit bis-CTTN-IREN.INFORMAZZJONI GĦALL-KONSUMATUR12. Informazzjoni dwar l-ippakkjar(a) Struzzjonijiet dwar dożaġġGħal prodotti ta' tindif ġenerali, rakkomandazzjoni ta' doża eżatta inkluża pictogram (bħal banju ta' 5 L u numru ta' tappijiet b'ml) għandha tidher fuq l-ippakkjar.Fil-każ ta' prodott ta' tindif għal faċilitajiet sanitarji, għandu jkun muri b'mod ċar fuq l-ippakkjar li kwantità żgħira biss tal-prodott hija meħtieġa paragunata ma' prodotti normali (i.e. mhux ikkonċentrati).It-test li ġej (jew test ekwivalenti) għandu jidher fuq l-ippakkjar:"Dożaġġ xieraq jiffranka l-flus u jimminimizza l-impatti ambjentali".(b) Informazzjoni dwar sigurtàL-informazzjoni dwar sigurtà li ġejja (jew test ekwivalenti) għandha tidher fuq il-prodott (kemm fl-għamla ta' test kif ukoll ma' pictogram ekwivalenti):Żomm 'il bogħod mit-tfalTħallatx prodotti ta' tindif differentiTiġbidx ir-raxx tal-prodott il ġewwa man-nifs (Nota: għal prodotti li huma ppakkjati bħala sprays biss).(ċ) Informazzjoni u ttikkettjar ta' ingredjentiIr-Rakkomandazzjoni tal-Kummissjoni 89/542/KEE tat-13 ta' Settembru 1989 għall-ittikkettjar ta' deterġenti u prodotti ta' tindif [5] għandha tkun applikata.Jekk il-prodott ikun fih fwejjaħ, dan għandu jkun muri fuq l-ippakkjar.(d) Informazzjoni dwar l-eko-tikkettaIt-test li ġej (jew test ekwivalenti) għandu jidher fuq l-ippakkjar:"Għal iktar informazzjoni idħol fil-web-site ta' l-eko-tikketta ta' l-UE: http://europa.eu.int/ecolabel".Kampjun ta' l-ippakkjar tal-prodott, inkluża t-tikketta, għandu jingħata lill-Korp Kompetenti, flimkien ma' dikjarazzjoni ta' konformità ma' kull parti ta' dan il-kriterju.13. Informazzjoni li tidher fuq l-eko-tikkettaIl-kaxxa 2 ta' l-eko-tikketta għandu jkun fiha t-test li ġej:- impatt imnaqqas fuq il-ħajja tal-baħar- struzzjonijiet ċari dwar dożaġġ.14. Taħriġ professjonaliGħal deterġenti li huma wżati minn utenti professjonali, il-produttur, id-distributur tiegħu jew terza parti għandha toffri taħriġ jew materjal għal taħriġ lil persunal tat-tindif. Dawn għandhom jinkludu struzzjonijiet pass pass għal żieda xierqa ta' ilma, użu, rimi u l-użu ta' tgħammir.Kampjun ta' materjal għal taħriġ u/jew deskrizzjoni ta' korsijiet ta' taħriġ għandhom jingħataw lill-Korp Kompetenti.[1] ĠU C 196, tas-16.8.1967, p. 1.[2] ĠU L 200, 31.05.99, p. 1.[3] ĠU L 262, 27.09.76, p. 169.[4] ĠU L 365, 31.12.94, p. 10.[5] ĠU L 291, 10.10.89, p. 55.--------------------------------------------------